messages: Tutvu uudislooga ja esita sellele vastav lühikokkuvõte ühe või kahe lausega. Vasta alati ainult eesti keeles!
  
  Tekst:
  
  Ligi 11 miljoni elanikuga Belgias on tänase seisuga koroonaviiruse tagajärjel surnud 6262 inimest mis tõstab riigi surmade poolest elanike kohta maailmas esikohale. Samas moodustab sellest üle poole ehk ligi 3300 surmajuhtumit vanadekodudes ja hooldekodudes ja neist omakorda üksnes väga vähesed ehk vaid ligi 150 on testiga kinnitatud. Erinevalt enamuses teistest riikidest käsitleb Belgia igasuguse kahtluse olemasolu korral surma koroona surmana. Brüsseli Magnolia hooldekodu direktor ja Brüsseli eravanadekodude ühenduse president Katrin Mal Rossem. Pole päris selge, kas nad olid nakatunud või mitte. Ma arvan, et koroonastatistikas arvestatakse palju surijaid, kes ei ole tegelikult nakatunud nii et see on kas ülehinnatud või siis on arvud teistes riikides alahinnatud. Samas ei ole olukord Belgia vanadekodudes tegelikkuses muidugi samuti mitte pilvitu. Nakatunuid ongi palju. Alguses pööras riik oluliselt enam tähelepanu haiglatele ja hooldekodud jäid oma muredega üksi. Ei olnud piisavalt testimisvõimalusi ega isikukaitsevahendeid. Brüssel kristalani hooldekodu õde Merian, Sibud. Ma olen vahel vihane, sest me oleme neid teste oodanud kaua, kaua ja neid ei olnud ega olnud. Minu jaoks on juba hilja, sest nüüd on paljud inimesed surnud ja personal haige, mis ma oskan öelda. Aga me oleme siin ja võitleme nende eest, kes on alles Brüsseli Cristalani hooldekodu direktor, Stive tuja. Meil ei olnud kaitsevahendeid kogu personali jaoks, nii et kui see haigus meie asutusse jõudis, siis oli vältimatu, et see hakkab levima. Vigadest õppides on Belgia alustanud hooldekodudes laustestimistega, millest siiani on selgunud, et ligikaudu 15 protsenti elanikest on nakatunud. Valitsus soovitas eelmisel nädalal hakata taas lubama külaskäike vanadekodudesse, põhjendades seda sellega, et pikk lahus olek lähedastest muutub eakatele samuti ebainimlikuks. Brüsseli Magnoolia hooldekodu direktor ja Brüsseli eravanadekodude ühenduse president Katrin Man Rossem. Pered ja eakad igatsevad 11, see on samuti psühholoogiliselt raske ja tähtis on hoida head vormi. Aga asutusele on see väga raske. Meil ei ole palju inimesi, kes saaksid seda korraldada, kes siis saab esimesena, kas on vaja pleksiklaasi vahele või korraldada seda aias suure distantsiga? See ei ole nii lihtne. Praegu peavad pered ühendust telefonide ja videokõnedega ja mõned belglased pole pidanud paljuks ehitustõstukiga emale isale akna taha lehvitama minna. Rahvusringhäälingu raadiouudistele Ep ehand Brüssel Belgia.
messages: user
messages: Belgia on jõudnud koroonasurmade poolest elanike hulga kohta maailmas tippu ja seda eelkõige vanadekodudes registreeritud surmade tõttu. Kurva statistika taga on ühelt poolt arvepidamise meetod, teisalt vähene testimine ja isikukaitsevahendite nappus hooldekodudes kriisi alguses.
messages: assistant